**Zmluva o postúpení pohľadávky**

uzatvorená podľa § 524 a nasl. zákona č. 40/1964 Zb. Občiansky zákonník

(ďalej len „Občiansky zákonník“)

medzi:

**Postupcom:**

Obchodné meno: ............................

Sídlo: ..............................

IČO: ................................

DIČ ........................

IČ DPH: ...............

Zapísaná v registri: Obchodný register Okresného súdu ................, odd: ........, vložka č.: ......../..

Za ktorú koná: .....................

Číslo účtu: ................................

(ďalej len„***postupca***“)

**a**

**Postupníkom:**

Obchodné meno: ............................

Sídlo: ..............................

IČO: ................................

DIČ ........................

IČ DPH: ........................

Zapísaná v registri: Obchodný register Okresného súdu ................, odd: ........, vložka č.: ......../..

Za ktorú koná: .....................

(ďalej len„***postupník***“)

(ďalej ***„postupca“*** a ***„postupník“*** spolu aj ako „***zmluvné strany***“)

**Článok I**

**Úvodné ustanovenia**

1. Postupca vedie voči dlžníkovi: ...................................... pohľadávku vo výške istiny ......................... Eur (slovom: ………………………. Eur) spolu s príslušenstvom a to z titulu neuhradenia kúpnej ceny za dodaný tovar na základe kúpnej zmluvy zo dňa …………….., vyúčtovanej faktúrou č. ………… zo dňa ….. Splatnosťpohľadávky uvedenej v predchádzajúcej vete nastala dňa .........................

**Článok II**

**Predmet zmluvy**

1. Predmetom tejto zmluvy je odplatné postúpenie pohľadávky postupcu, uvedenej v čl. I. bode 1 tejto zmluvy, na postupníka, a to za celkovú sumu ........................... Eur (slovom: ..............................Eur).
2. Postupník sa zaväzuje uhradiť za postúpenú pohľadávku cenu uvedenú v čl. II bode 1 tejto zmluvy najneskôr do 3 kalendárnych dní od uzatvorenia tejto zmluvy a to na účet postupcu uvedený v záhlaví tejto zmluvy.
3. Neuhradenie ceny uvedenej v čl. II bode 1 tejto zmluvy ako odplaty za postúpenú pohľadávku v lehote dohodnutej zmluvnými stranami zakladá právo postupcu odstúpiť od tejto zmluvy. Právo odstúpiť od zmluvy má postupca len do úhrady dohodnutej ceny za postúpenú pohľadávku
4. Neoddeliteľnou súčasťou tejto zmluvy sú prílohy, ktoré pozostávajú z:
5. vystavenej faktúry č. ..................,
6. fotokópie zmlúv uzavretej medzi postupcom a dlžníkom, vrátane dodacích listov.

**Článok III**

**Práva a povinnosti zmluvných strán**

1. Postupca prehlasuje, že špecifikácia pohľadávky uvedenej v čl. I bode 1 tejto zmluvy je presná a úplná.
2. Postupca prehlasuje, že:
	1. mu patrí pohľadávka uvedená v čl. I bode 1 tejto zmluvy,
	2. je oprávnený s pohľadávkou uvedenou v čl. I. bode 1 tejto zmluvy nakladať,
	3. pohľadávka uvedená v čl. I bode 1 tejto zmluvy nemá žiadne právne vady,
	4. pohľadávka uvedená v čl. I bode 1 tejto zmluvy je spôsobilá k postúpeniu a nepatrí medzi pohľadávky, ktoré sú nepostupiteľné v zmysle § 525 Občianskeho zákonníka,
	5. pohľadávka nie je zabezpečená žiadnym zabezpečovacím právnym prostriedkom.
3. Postupca sa zaväzuje odovzdať postupníkovi všetky doklady a poskytnúť mu všetky informácie, ktoré sa týkajú postúpenej pohľadávky.
4. Postupca sa zaväzuje oznámiť dlžníkovi postúpenie pohľadávky bezodkladne po uzatvorení tejto zmluvy. V prípade nesplnenia tejto povinnosti je postupník oprávnený postúpenie dlžníkovi preukázať predložením tejto zmluvy.
5. Ak odo dňa uzavretia tejto zmluvy do oznámenia postúpenia podľa ods. 4 tohto článku dôjde k plneniu postupovanej pohľadávky dlžníkom postupcovi, je postupca povinný prijaté plnenie bezodkladne postúpiť na postupníka.
6. Postupca sa zaväzuje pohľadávku uvedenú v čl. I bode 1 tejto zmluvy odo dňa podpísania tejto zmluvy nerealizovať, a to ani prostredníctvom iných osôb.

**Článok IV**

**Záverečné ustanovenia**

1. Zmluva nadobúda platnosť a účinnosť dňom jej podpísania zmluvnými stranami.
2. Zmluva sa vyhotovuje v 2 rovnopisoch, pričom každá zmluvná strana obdrží po jednom rovnopise.
3. Zmluvu možno meniť a dopĺňať len písomnými dodatkami podpísanými oboma zmluvnými stranami.
4. Právne vzťahy, ktoré nie sú upravené v tejto zmluve, sa spravujú príslušnými ustanoveniami Občianskeho zákonníka.
5. Neplatnosť alebo neúčinnosť jednotlivých ustanovení tejto zmluvy nemá vplyv na platnosť, resp. účinnosť ostatných ustanovení. V prípade, že sa nejaké ustanovenie stane neplatným alebo neúčinným, zmluvné strany sa zaväzujú poskytnúť si nevyhnutnú súčinnosť a neplatné alebo neúčinné ustanovenie nahradiť platným a účinným ustanovením s rovnakým alebo podobným obsahom a zmyslom.

6. Zmluvné strany prehlasujú, že sú plne spôsobilé na uzavretie tejto zmluvy. Pred podpisom tejto zmluvy si ju prečítali, obsahu porozumeli a plne s ním súhlasia. Na znak svojej vôle byť viazaní touto zmluvou ju vlastnoručne podpisujú.

7. Zmluvné stranyprehlasujú, že ich prejavy vôle byť viazaní touto zmluvou sú slobodné, jasné, určité a zrozumiteľné. Zmluvná voľnosť oboch zmluvných strán nie je ničím obmedzená a zmluvu nepodpisujú v tiesni, v omyle ani za nápadne nevýhodných podmienok

V ......................... dňa .........................

|  |  |
| --- | --- |
| Postupca:  .......................................................Obchodné menoza ktorú koná:  | Postupník:.......................................................**...**Obchodné menoza ktorú koná:  |